石龍

石龍係中國廣東東莞嘅一個鎮，面積11平方公里，人口7萬。 歷史 喺二十世紀石龍係廣深鐵路上嘅三個大站之一，每日有幾班火車停站，來往廣州、樟木頭、常平同深圳，嚟自香港嘅旅客經由深圳抵達，方便嘅交通加上頻繁嘅交往令到石龍嘅居民都以白話為主要嘅生活語言。喺二十世紀八十年代之前，石龍淨係得一條主要大街中山路，中山路由石龍頭閞始，一直伸展到石龍火車站。嗰時石龍已經有衛生院、大會堂、中山公園等設施。